User:Indian IQ

● गगनयान GAGANYAAN ●

भारत का पहला मानव सहित अंतरिक्ष अभियान

________________________________________

इसरो की अब तक सबसे बड़ी महत्वाकांक्षी परियोजना है।

ऐसा करने वाला भारत पहला देश होगा कि यात्रियों को अंतरिक्ष में भेजने से पहले किसी जानवर पर इसका टेस्ट नहीं होगा।

★ इतिहास = भारतीय अंतरिक्ष अनुसंधान संगठन द्वारा वर्ष 2022 तक किसी भारतीय द्वारा गग यान को अंतरिक्ष तक ले जाने का लक्ष्य बनाया है. अभी तक विश्व में सिर्फ तीन ही देश ऐसा कारनामा कर पाए हैं. सबसे पहले रूस ने वर्ष 1962 में यह उपलब्धि प्राप्त की थी. उसके बाद अमेरिका और चीन ने यह कारनामा कर इतिहास को दोहराया था। अब चौथा देश भारत भी शामिल हो जाएगा।

★गगन यान =

गगन यान के भारतीय मानव युक्त अंतरिक्ष यान है। यह गगनयान 3 लोगों को ले जाने के लिए तैयार किया गया है। यह अत्याधुनिक तकनीकों से लैस है. इस यान में तीन व्यक्तियों का दल 7 दिनों के लिए 400 किलोमीटर की ऊंचाई पर पृथ्वी की परिक्रमा करेगा।  के. सिवन के मुताबिक ऑर्बिटल मॉड्यूल के दो हिस्से होंगे। एक-क्रू मॉड्यूल, दूसरा-सर्विस मॉड्यूल। क्रू मॉड्यूल में ही क्रू के सदस्य रहतें है। यह 3.7 मीटर व्यास में एक सर्कुलर क्यूबिकल जैसा होगा, जिसकी ऊंचाई 7 मीटर और वजन 7 टन होगा। इसी मॉड्यूल में तीनों अंतरिक्ष यात्री रहेंगे। सर्विस मॉड्यूल में तापमान और दबाव को बनाए रखने वाले उपकरण, लाइफ सपोर्ट सिस्टम, ऑक्सीजन और खाने-पीने का सामान होता है।  दोनो एक दूसरे से अटैच्ड रहतें है ।

ध्यान रहे कि 18 दिसंबर 2014 को हिंदुस्तान एयरोनॉटिक्स लिमिटेड के क्रू मॉडल ने अपना पहला मानव रहित प्रायोगिक उड़ान परीक्षण किया था।

★टीम =

तीन विशेषज्ञ लोगों के चयन के बाद उन्हें दो से तीन साल का प्रशिक्षण दिया जाएगा। इन यात्रियों का चयन इसरो और एयरफोर्स मिलकर करेंगे। हालांकि, अभी यह तय नहीं है कि इसमें कितने महिला या पुरुष होंगे और किस क्षेत्र विशेष के होंगे। लेकिन, पहले किसी पायलट को प्राथमिकता दी जा सकती है।

★ ट्रैनिंग = हालांकि भारत के पहले मानव-सहित अंतरिक्ष यान अभियान के लिए अंतरिक्ष यात्रियों को रूस या अमेरिका में ही प्रशिक्षित किए जाने की योजना है. भारत के ट्रेनिंग सेंटर के पूरी तरह से विकसित होने के बाद ही यहां पर अंतरिक्ष यात्रियों को प्रशिक्षण दिया जाएगा क्योंकी  ‘देश के पहले मानव-सहित अंतरिक्ष यान मिशन के लिए अब बहुत ही कम समय बचा है,  इसलिए पहले मिशन के लिए विदेश में ही अंतरिक्ष पर जाने वाले यात्री को ट्रेनिंद दिलाया जाएगा। लेकिन भविष्य के लिए यह प्रशिक्षण केंद्र उपयोगी होगा।

इनकी ट्रेनिंग बहुत ही खास तरह की होती है और इसके तहत भारतीय अंतरिक्ष अनुसंधान द्वारा बेंगलुरु में एक प्रतिष्ठित एवं सर्व सुविधा युक्त संपन्न ट्रेनिंग सेंटर का निर्माण किया जा रहा है. यह ट्रेनिंग सेंटर बेंगलुरु के बाहरी इलाके देवनहल्ली में ट्रेनिंग सेंटर नाम से बनाया जाएगा। इस ट्रेनिंग सेंटर का नाम "एस्ट्रोनॉट ट्रेनिंग एंड बायोमेडिकल इंजीनियरिंग सेंटर"  होगा। जिसे 40 से 50 एकड़ जमीन में भारतीय अंतरिक्ष अनुसंधान संगठन यानी इसरो द्वारा विकसित किया जाएगा। इस ट्रेनिंग सेंटर में प्रशिक्षित एस्ट्रोनॉट को किस तरह जीरो ग्रेविटी में रह जाता है अर्थात अंतरिक्ष में एस्ट्रोनॉट किस तरह कहते हैं ठीक वैसा ही माहौल इस ट्रेनिंग सेंटर में उपलब्ध होगा. और इस मिशन के लिए भारत के पहले अंतरिक्ष यात्री "राकेश शर्मा" का अनुभव काफी कारगर साबित होगा।

★ मिशन =

सिर्फ 16 मिनट में यान अंतरिक्ष में पहुंच जाएगा। यह सात दिन तक पृथ्वी की सतह से 300-400 किलोमीटर की ऊंचाई पर चक्कर लगाएगा। कुल तीन यात्री होंगे, जो माइक्रो ग्रेविटी एक्सपेरिमेंट करेंगे । क्रू सदस्य अपने अपने छेत्रो में माहिर होंगे उनके सभी हरकतों पर इसरो में लाइव टेलीकास्ट होता रहेगा अगर सभी ठीक ठाक रहा तो अमेरिका के अपोलो चंद्रयान की तरह सभी टेलीविजन पर लाइव टेलीकास्ट दिखाई जाय लेकिन इसके लिए काफी जद्दोजहद करनी पड़ेगी। उसके बाद वहां से  वीडियो और फ़ोटो लेकर 1हफ्ते तक रहकर पुनः वापसी होंगी ।

★अरब सागर में होगी वापसी =

लौटते समय स्पेसक्राफ्ट की गति को धीरे-धीरे कम किया जाएगा और पृथ्वी से 120 किलोमीटर की दूरी पर क्रू मॉड्यूल सर्विस मॉड्यूल से अलग हो जाएगा। क्रू मॉड्यूल से यात्री पैराशूट के जरिए गुजरात के पास अरब सागर में उतरेंगे। यदि कोई परेशानी हुई तो बंगाल की खाड़ी में उतरने का भी विकल्प होगा। इसके अलावा क्रू मॉड्यूल को सीधे रिसीव करने की भी सुविधा होगी। स्पेसक्राफ्ट की तकनीक, लांचिंग वगैरह पहले जैसी ही है। एक बात जो सबसे नई है, वह है इसमें इंसानों की मौजूदगी।

★डॉ. ललितम्बिका =

इस मिशन की एक और खास बात यह है कि इस मिशन की कमान एक महिला के हाथ में होगी. और इस मिशन को पूरा करने की जिम्मेदारी भारतीय अंतरिक्ष अनुसंधान द्वारा डॉक्टर ललिताम्बिका को दी गई है. डॉक्टर ललिताम्बिका 100 से भी अधिक स्पेस मिशन पर कार्य कर चुकी है। यह बहुत कम लोगों को पता होगी कि इसरो ने  फरवरी 2017 में भारत ने जब एक साथ 104 सैटेलाइट प्रक्षेपित  करने का नया कीर्तिमान रचा था। तब उस टीम का हिस्सा डॉक्टर ललिताम्बिका भी थी।

वर्तमान में  डॉक्टर ललिताम्बिका डायरेक्टर ऑफ ह्यूमन स्पेस प्रोग्राम की निर्देशिका है.

★ अन्य पहलू  =

■ इस मिशन में भारतीय वायु सेना, डीआरडीओ और विदेशी संस्थानों के साथ मिलकर कार्य किया जाएगा.

■  मिशन पर 10 हजार करोड़ रुपए खर्च होंगे, जो दुनिया के किसी भी मानव मिशन से कम है। 14 साल से चल रही इस तैयारी में 4 साल और लगेंगे।

■ के. सिवन ने कहा कि गगनयान मिशन के तहत अगले तीन साल में 15 हजार लोगों को रोजगार मिलेगा, जिनमें से करीब 900 लोगों को सीधे इसरो में नौकरी मिलेगी।

■ बीते दो साल में संसद में पूछे गए सवालों के जवाब में सरकार ने कई बार कहा कि अंतरिक्ष में इंसान भेजने की योजना नहीं है। स्वतंत्रता दिवस पर जब प्रधानमंत्री नरेंद्र मोदी ने गगनयान मिशन का ऐलान किया तो इसरो ने अपनी तैयारियों का खुलासा किया।

■ इस मिशन में राकेश शर्मा भी सम्मिलित रहेंगे । देश के पहले अंतरिक्ष यात्री राकेश शर्मा 2 अप्रैल 1984 को अंतरिक्ष में यात्रा करने वाले भारत के पहले और दुनिया के 138वें अंतरिक्ष यात्री बने थे। वे 7 दिन 21 घंटे 40 मिनट अंतरिक्ष में रहे थे। वे अमेरिकी स्पेस मिशन के तहत गए थे।